Marko Arnautović

**Marko Arnautović** (i lindur më 19 prill 1989) është një futbollist profesionist austriak i cili luan si sulmues për klubin serb Ylli i Kuq Beograd dhe kombëtaren austriake.

Arnautović e nisi karrierën e tij futbollistike duke luajtur për disa klube lokale në Vjenë para se të transferohej në Holandë te Twente në vitin 2006. Ai ra në sy falë performancave të tij, sidomos në sezonin 2008–09. Kjo gjë bëri që ai të kalonte te klubi italian Inter në huazim gjatë sezonit 2009–10, duke fituar *tripletën* pavarësisht se ai luajti vetëm tre ndeshje gjithsej. Arnautović u transferua te Werder Bremen në qershor 2010, duke luajtur rregullisht si titullar para se të kalonte në Premier Ligë te Stoke City në vitin 2013. Pas katër vitesh qëndrim, ai firmosi me klubin tjetër anglez West Ham United dhe u shpall lojtari i vitit i klubit në sezonin e tij të parë. Ai luajti për dy sezone dhe në verën e vitit 2019 u transferua në Kinë te Shanghai Port. Në gusht 2021, Arnautović u rikthye në Evropë duke firmosur për Bolonjën në Serie A.

Arnautović debutoi me Austrinë në vitin 2008 dhe që atëhere ka luajtur më shumë se 100 ndeshje, duke qënë lojtari me më shumë ndeshje në historinë e kombëtares. Me 34 gola të shënuar, ai është gjithashtu edhe golashënuesi i dytë më i mirë në histori. Arnautović ka përfaqsuar Austrinë në edicionet 2016, 2020 dhe 2024 të UEFA Kampionatit Evropian kurse në vitin 2018 u shpall Futbollisti Austriak i Vitit. Pavarësisht kësaj, në vitin 2006 ai u bë pjesë e akademisë së Twentes.

### Twente
Arnautović shënoi 22 gola në 24 ndeshje me ekipin nën-19 në sezonin 2007–08, duke i ndihmuar të fitonin kampionatin. Gjatë kësaj kohe, ai u aktivizua me Jong FC Twente, duke regjistruar 32 ndeshje dhe 27 gola. Arnautović bëri debutimin e tij si profesionist me Twenten në prill 2007 në ndeshjen kundër PSV Eindhoven; ai u aktivizua si zëvëndësues në vend të Kennedy Bakircioglu. Në korrik 2008, ai rinovoi kontratën e tij me Twenten pavarësisht interesit të Feyenoord.

Ai luajti 16 ndeshje në sezonin 2007–08 duke ndihmuar ekipin të kualifikohej në UEFA Ligën e Kampioneve. Në sezonin 2008–09, Arnautović shënoi 14 gola në 41 ndeshje në të gjitha kompeticionet; Twente e mbylli kampionatin në vendin e dytë dhe arriti fazën me eliminim direkt të Kupës UEFA. Në mars 2009, pas përfundimit të ndeshjes së kampionatit kundër Willem II, një lojtar i këtij ekipi, Ibrahim Kargbo, akuzoi Arnautovićin për rracizëm. Federata Holandeze e Futbollit nisi një hetim në lidhje me këtë dhe në fund nuk mundi të gjente prova, duke mbyllur çështjen.

#### Huazimi te Internazionale
Më 4 gusht 2009, u raportua se Arnautović ishte pranë kalimit te klubi italian Inter. Transferimi nuk po bëhej zyrtare për shkak të një dëmtimi në këmbën e djathtë të lojtarit, duke bërë që klubet të rinegocionin. Dy ditë më vonë, media raportoi se detajet e transferimit ishin finalizuar dhe se lojtari do t'i bashkohej Interit në huazim për sezonin 2009–10. Transferimi do të bëhej përfundimtar nëse lojtari do të luante një shumë të caktuar ndeshjesh. Nëse nëse marrëveshja nuk do të bëhej përfundimtare lojtari do të firmoste një kontratë dy-vjeçare me opsion një vit të tretë me Twenten. Ai bëri debutimin e tij jozyrtar më 5 shtator në barazimin 3–3 kundër ekipit zviceran Lugano.

Arnautović bëri debutimin e tij në kampionat më 6 janar 2010 në fitoren minimale kundër Chievos në transfertë. Një javë më pas, ai u aktivizua si zëvëndësues në fund të pjesës së parë në vend të të dëmtuarit Dejan Stanković në fitoren dramatike 4–3 kundër Sienës në San Siro. Ai luajti edhe një ndeshje kundër Atalantës më 24 prill. Në fund të sezonit, Inter vendosi të mos e blinte lojtarin; i pyetur për të, José Mourinho tha se Arnautović "është një person fantastik por me sjelljen e një fëmije".

### Werder Bremen
[parapamje|upright|Arnautović në stërvitje me [SV Werder Bremen|Werder Bremen në vitin 2010.]]
Më 4 qershor 2010, klubi gjerman Werder Bremen njoftoi transferimin e Arnautović në një marrëveshje katër-vjeçare. Para se të firmoste kontratën, ai kishte luajtur një ndeshje me ekipin, duke pasur një debat me kapitenin Torsten Frings, i cili e quajti atë "arrogant". Arnautović bëri debutimin e tij në Bundesligë më 21 gusht në humbjen 4–1 kundër Hoffenheim. Shtatë ditë më pas, ai shënoi dy golat e parë me klubin në fitoren 4–2 kundër 1. FC Köln. Ai e mbylli sezonin e parë në Bundesligë me pesë gola në 34 ndeshje, me Werderin që e mbylli kampionatin në vendin e 13të. Ai gjithashtu luajti në Ligën e Kampioneve, duke shënuar në fazën e grupeve kundër ish ekipeve të tij Twente dhe Inter. Në sezonin 2011–12, Arnautović shënoi gjashtë gola në 20 ndeshje në Bundesligë. Në mars 2012, ai pësoi një dëmtim në ligamentin e gjurit duke luajtur me qenin e tij; ky dëmtim e mbajti jashtë fushave për dy muaj.

Në sezonin 2012–13, Arnautović luajti 27 ndeshje dhe shënoi pesë gola në kampionat, përfshirë një tregolësh në fitoren 4–1 kundër Hoffenheim më 2 dhjetor. Në prill 2013, ai dhe shoku i ekipit Eljero Elia u kapën duke i dhënë makinës me shpejtësi duke u pezulluar të dy nga klubi.

### Stoke City
Më 2 shtator 2013, Arnautović firmosi me klubin anglez Stoke City për katër vite. Klubi pagoi 2 milion £ për kartonin e tij. Ai mori fanellën me numrin 10 nga trajneri Mark Hughes, i cili ishte i kënaqur me mbërritjen e tij, duke thënë: "Njerëzit do t'a shohin shumë shpjetë se sa talent i jashtëzakonshëm është ai. Për sa i përket forcës dhe ritmit të tij, që është diçka që mendoj se na duhet në skuadër, ai shënon të gjitha kutitë. Teknikisht ai është i shkëlqyer dhe mezi pres të punoj me të. Mendoj se është një arritje për ta sjellë atë këtu. Kishte kuptim për ne dhe kishte kuptim për të që ky është klubi i duhur për të. Ai ka një dëshirë të vërtetë për të lënë një përshtypje."

Arnautović debutoi me klubin dymbëdhjetë ditë më vonë në barazimin pa gola kundër Manchester City në Britannia Stadium. Pas një muaji në klub, trajneri Hughes deklaroi se Arnautović ishte përshtatur mirë me futbollin anglez duke luajtur në një rol të lirë në fushë. Më 26 tetor, Arnautović shënoi golin e parë për Stoke Cityn me një goditje dënimi në humbjen 3–2 në transfertë kundër Manchester United. Ai e mbylli sezonin e parë në Angli me pesë gola në 35 ndeshje kurse Stoke City u rendit në vendin e nëntë në Premier Ligë.

Pas disa performancave nën nivel në ndeshjet e para të sezonit 2014–15, Arnautović e humbi vendin e tij në formacionin titullar. Ai e rifitoi formën në fundin e sezonit, duke marrë mbrapsht vendin si titullar. Ai shënoi vetëm një gol në 29 ndeshje gjatë sezonit; goli erdhi në minutën e 95të të barazimit kundër West Ham United më 11 prill 2015 pasi më parë kishte pasur dy gola të anulluar për pozicion jashtë loje.

Arnautović e nisi sezonin 2015–16 më 15 gusht duke shënuar në barazimin 2–2 kundër Tottenham Hotspur në White Hart Lane. Më 7 nēntor, ai shënoi golin e vetëm të fitores kundër kampionëve në fuqi të Çelsit, kurse një muaj më pas shënoi një dopietë në suksesin 2–0 në shtëpi kundër Manchester Cityt. Më 28 dhjetor, në ndeshjen kundër Evertonit, ai fitoi një penallti në minutën e fundit pasi u pengua në zonë nga lojtari kundërshtar John Stones; ai e ekzekutoi saktësisht penalltinë duke i dhënë ekipit fitoren 4–3. Arnautović më pas shënoi në barazimin 1–1 kundër Liverpoolit në ndeshjen e dytë të gjysëm-finales të Kupës së Ligës më 26 janar; ndeshja shkoi te gjuajtjet e penalltive ku Stoke City u mposht dhe u eliminua nga kompeticioni. Ai e mbylli sezonin me 40 ndeshje në të gjitha kompeticionet, duke shënuar 12 gola, më shumë se çdo lojtar tjetër i ekipit, që e mbylli kampionatin në vendin e nëntë.

Në korrik 2016, Arnautović firmosi një kontratë të re me klubin deri në verën e vitit 2020. Ai luajti 35 ndeshje përgjatë sezonit 2016–17, të cilën Stoke City e mbylli në vendin e 13të. Ai shënoi shtatë gola, përfshirë dopieta në ndeshjet kundër Sunderland dhe Middlesbrough.

E ardhmja e Arnautović te Stoke City ishte në dyshim para nisjes së sezonit 2017–18 pasi ai bëri një kërkesë për t'u larguar nga klubi.

### West Ham United
[parapamje|majtas|180px|Arnautović në nxemje me [West Ham United F.C.|West Ham United para fillimit të një ndeshje.]]
Më 22 korrik 2017, Arnautović u transferua te klubi tjetër i Premier Ligës West Ham United në një marrëveshje pesë-vjeçare. Klubi pagoi 20 milion £ për kartonin e tij, e cila mund të shkonte në 25 milion £ në varësi të bonuseve të ndryshëm.

Ai debutoi zyrtarisht më 13 gusht duke luajtur 90 minuta të plota në humbjen 4–0 në Old Trafford kundër Manchester United. Gjashtë ditë më pas, ai u përjashtua me karton të kuq në minutën e 33të të ndeshjes kundër Southampton pasi goditi me brryl lojtarin kundërshtar Jack Stephens; West Ham u mposht 3–2.

Në nëntor, trajneri i ri David Moyes deklaroi se Arnautović duhet të punonte më shumë dhe të ishte më shumë lojtar skuadre ose do të hiqej nga formacioni titullar. Ai shënoi golin e tij të parë me West Hamin më 9 dhjetor në fitoren minimale 1–0 kundër Çelsit; kjo ishte fitorja e parë e Moyes si trajner i ekipit. Goli i tij i dytë erdhi shtatë ditë më vonë në fitoren 3–0 në transfertë kundër ish klubit të tij Stoke City. Arnautović regjistroi 11 gola në Premier Ligë në sezonin e tij të parë si futbollist i West Hamit; me golin e shënuar kundër Evertonit në javën e fundit, ai u bë lojtari i parë i ekipit që nga Bobby Zamora në sezonin 2006–07 që e arrin këtë shifër. Gjatë këtij sezoni, Arnautović u aktivizua në rolin e qëndër-sulmuesit, duke "braktisur" rolin e anësorit. Në prill 2018, ai u emërua "Hammer of the Year" (Lojtari i Vitit i Klubit) për sezonin 2017–18.

Në janar 2019, një klub kinez, i cili besohej të ishte Shanghai SIPG, kishte ofruar 35 milion £ për të blerë kartonin e lojtarit. Vëllai dhe agjenti i tij, Danijel, raportoi se Arnautović i kishte kërkuar klubit të pranonte ofertën. Pavarësisht kësaj, ai firmosi një kontratë të re me klubin, kohëzgjatja e të cilës nuk u bë publike. Rroga e tij u rrit me 20%, duke rritur pagesën e tij javore në £120,000. Arnautović e mbylli sezonin 2018–19 me 11 gola duke u shpallur sërisht kryegolashënuesi i ekipit. Në korrik 2019, West Ham refuzoi një ofertë 19.7 milion £ nga një tjetër klub kinez për Arnautović.

### Shanghai Port
Më 7 korrik 2019, Shanghai SIPG njoftoi transferimin e Arnautović për 22.4 milion £. Ai debutoi dy javë më pas në barazimin 2–2 kundër Chongqing Dangdai Lifan në Super Ligën Kineze, duke shënuar në minutën e 63të pasi ishte futur si zëvëndësues në fillim të pjesës së dytë.

### Bologna
Më 1 gusht 2021, Arnautović firmosi një kontratë dy-vjeçare me Bolognën. Dy javë më pas, ai debutoi zyrtarisht në humbjen 5–4 kundër Ternanës në raundin e parë të kupës, duke shënuar një gol në minutën e 56të.

### Rikthimi te Internazionale
Më 16 gusht 2023, Arnautović u huazua te Interi, duke u rikthyer te *Zikaltrit* pas 13 vitesh.

Më 29 nëntor, Arnautović shënoi golin e tij të parë me Interin në ndeshjen kundër Benficës në fazën e grupeve të Ligës së Kampioneve; goli i tij ishte i pari i Interit në këtë ndeshje, duke arritur t'a kthente rezultatin nga 3–0 në 3–3. Ky ishte goli i tij i parë në këtë kompeticion pas 4740 ditësh (që nga goli në fitoren 3–0 kundër Interit si lojtar i Werder Bremen), duke vendosur një rekord për periudhën më të gjatë për të shënuar sërisht në Ligën e Kampioneve.

### Ylli i Kuq Beograd
Më 20 korrik 2025, Arnautović firmosi një kontratë dy-vjeçare me klubin serb Ylli i Kuq Beograd.

## Karriera ndërkombëtare
### Të rinjtë
Arnautović luajti me ekipin nën-19 në Kampionatin Evropian nën-19 2007; ai u përjashtua me karton të kuq në ndeshjen e dytë kurse ekipi u eliminua në fazën e grupeve. Ai luajti gjithsej katër ndeshje me ekipin nën-19. Pas kësaj, Arnautović shënoi tre gola në pesë ndeshje me ekipin nën-21.

### Ekipi i parë
parapamje|djathtas|Arnautović duke luajtur me Austrinë, 12 tetor 2015.
Arnautović bëri debutimin e tij me kombëtaren austriake më 11 tetor 2008 kundër Ishujve Faroe. Golat e tij të parë erdhën dy vite më vonë në fitoren 3–0 kundër Azerbajxhanit.

Arnautović luajti si titullar në të dhjeta ndeshjet kualifikuese të UEFA Euro 2016 për Austrinë. Ai shënoi në ndeshjen kundër Malit të Zi dhe në të dy ndeshjet kundër Lihtenshtajnit, duke ndihmuar ekipin të kualifikohej në turnament.

Në kualifikueset e FIFA Kupës së Botës 2018, Arnautović luajti si titullar në nëntë ndeshje, duke humbur ndeshjen kundër Irlandës për shkak pezullimi. Ai shënoi katër gola në Grupin D, përfshirë një dopietë në barazimin 2–2 kundër Uellsit dhe një gol në fitoren 3–2 kundër Serbisë (e cila në fund fitoi grupin), të cilat nuk ishin të mjaftueshme me Austrinë që u rendit në vendin e katërt.

Më 21 qershor 2021, Arnautović shënoi golin e tretë të fitores 3–1 kundër Maqedonisë së Veriut në ndeshjen e parë të Grupit C në UEFA Euro 2020. Në momentin e festimit të golit, ai u akuzua se përdori gjuhë rraciste ndaj lojtarëve kundërshtar, Ezgjan Alioski dhe Egzon Bejtulai, të cilët janë shqiptarë nga Maqedonia. Ai kërkoi falje për incidentin por mohoi se kishte përdorur gjuhë rraciste. Ai u pezullua për një ndeshje nga UEFA për "ofendimin ndaj një lojtari", duke humbur ndeshjen e rradhës në grup ndaj Holandës. UEFA gjithashtu doli në përfundimin se gjuha e përdorur nga Arnautović nuk ishte rraciste.

Më 6 qershor 2022, Arnautović luajti ndeshjen e tij të 100të me Austrinë në humbjen 2–1 kundër Danimarkës në UEFA Ligën e Kombeve 2022–23. Disa muaj më pas, më 25 shtator, Arnautović luajti ndeshjen e tij të 104të me Austrinë në humbjen 3–1 kundër Kroacisë, duke kaluar Andreas Herzog si lojtari me më shumë ndeshje në historinë e ekipit kombëtar.

Më 7 qershor 2024, ai ishte pjesë e listës me 26 lojtar që do të luanin në UEFA Euro 2024. Goli i tij i vetëm në turnament erdhi me penallti në fitoren 3–1 kundër Polonisë në fazën e grupeve.

## Profili i lojtarit
Arnautović është një lojtar me një fizik të fuqishëm dhe teknikë të mirë, i cili squhet për instiktin për të shënuar gol dhe aftësinë për të luajtur me top me kurriz nga porta. Ai gjithashtu ka shpejtësi dhe rezistencë, si dhe njihet për aftësinë për të shfrytëzuar hapsira dhe për inkursionet me top përpara; falë fizikut dhe gjatësisë së tij, ai është i rrezikshëm në duelet ajërore.

Pavarësisht aftësive si futbollist, Arnautović është kritikuar për temperamentin e tij. Ai është përfshirë në disa polemika përgjatë karrierës së tij, përfshirë polemika rracizmi., kurse mamaja e tij është austriake. Ai flet rredhjshëm gjermanisht, serbisht, anglisht dhe gjuhën austriake.

Arnautović është një i krishter ortodoks. Ai është martuar me Sarah Lizakowski dhe sëbashku kanë dy fëmijë, Emilia dhe Alicia. Gjatë kohës që luante në Itali dhe Gjermani, Arnautović krijoi një reputacion në media si "djali i keq i futbollit austriak". Duke folur në lidhje me këtë, Arnautović deklaroi në tetor 2013 se ai "nuk ishte një ëngjëll", por lindja e vajzës së tij e "maturoi".

## Statistikat e karrierës
### Klube
### Kombëtarja
[parapamje|djathtas|Arnautović në aksion gjatë një ndeshje miqësore kundër [Kombëtarja uruguajiane e futbollit|Uruguajit, 14 nëntor 2017.]]

#### Golat me kombëtaren
:*Rezultatet e Austrisë të listuara të parat, kolonat e golave tregojnë rezultatin pas çdo goli të shënuar nga Arnautović.*
*Futbollisti Austriak i Vitit: 2018

## Referime
## Lidhje të jashtme
*Marko Arnautović te Soccerbase
*Marko Arnautović te uebfaqja zyrtare e Interit